

BELÜGYMINISZTÉRIUM

Köznevelési Helyettes Államtitkár

**„Akik arra születtek…” Pedagógus álláshelyek 2024. rendezvénysorozat**

**Szeged**

Nagy örömünkre szolgál, hogy a pedagóguspálya vonzereje és népszerűsége folyamatosan növekszik. Az idei évben az egyetemre jelentkezők körében a második legnépszerűbb képzés a pedagógusképzés, ez valamennyi pedagógiai területre hatással lesz, várhatóan növekedni fog a tanítók, a köznevelésben és a szakképzésben dolgozó tanárok, a gyógypedagógusok és az óvodapedagógusok száma. Ezért fontosnak tartjuk, hogy a pedagógusképzésben részt vevők választott hivatásukban képzettségüknek megfelelően helyezkedjenek el, megtalálják a számukra legmegfelelőbb munkahelyet. Fontosnak tartjuk azt is, hogy a régió köznevelési intézményei és fenntartóik is megismerhessék a jelölteket, ajánlatot tehessenek leendő pedagógusok számára.

A Belügyminisztérium köznevelési szakterülete a Kulturális és Innovációs Minisztérium felsőoktatásért felelős szakterületével, valamint kilenc pedagógusképzést folytató felsőoktatási intézménnyel együtt a fenti célok érdekében a pedagógusképzésben részt vevő hallgatók számára egy olyan rendezvénysorozatot szervez, amelynek rendezvényein konkrét és naprakész információkkal szolgálnak a tankerületi központok, a szakképzési centrumok, az önkormányzatok és az egyházi, valamint a magánfenntartók képviselői a pedagógusjelölteknek. Lényegesnek tartjuk azt is, hogy a pályára készülők megismerjék a pedagógus-életpálya belső értékeit, és ezzel a hivatásukra való felkészülés során az elköteleződésük megerősödjön.

Időpont: 2024. május 9.

Helyszín: Szegedi Tudományegyetem, József Attila Tanulmányi és Információs Központ (6722 Szeged, Ady tér 10.).

12:30–13:00 Regisztráció

13:00–13:15 Megnyitót, köszöntőt mond

Dr. Balatoni Katalin, Belügyminisztérium, köznevelési helyettes államtitkár,

Prof. Dr. Gellén Klára Szegedi Tudományegyetem oktatási rektorhelyettese.

13:15–13:35 Marik Laura – #kérjegydaltatanártól

13:35–13:55 Pécsi Rita PhD neveléskutató motivációs előadása

13:55–14:15 Plesovszkiné Ujfaluczki Judit Szegedi Tankerületi Központ igazgatójának tájékoztatója a regionális lehetőségekről,

14:15–15:15 Dr. Varga-Bajusz Veronika a Kulturális és Innovációs Minisztérium felsőoktatásért felelős helyettes államtitkára: Tájékoztató a tanárképzés megújításáról

15:15–16:00 Az álláshelyeket felkínálók standjai:

* Klebelsberg Központ:
	+ Bajai Tankerületi Központ,
	+ Békéscsabai Tankerületi Központ,
	+ Gyulai Tankerületi Központ,
	+ Hódmezővásárhelyi Tankerületi Központ,
	+ Kecskeméti Tankerületi Központ,
	+ Kiskőrösi Tankerületi Központ,
	+ Szegedi Tankerületi Központ,
* Magyarországi Evangélikus Egyház,
* Magyar Katolikus Egyház,
* Magyarországi Református Egyház,
* Magyarországi Zsidó Hitközségek Szövetsége,
* Baptista Szeretetszolgálat,
* Alapítványi és Magániskolák Egyesülete,
* Magyar Waldorf Szövetség,
* Nemzeti Pedagógus Kar óvodai tagozata,
* Nemzeti Szakképzési és Felnőttképzési Hivatal képviselői.